Generel information | Rødovre Centrum Fysioterapi
Senfølger kræft
Smerteforedrag
Priser sundhedsydelser
Priser akupunktur
Priser osteopati
Priser såler
Nedenfor finder du svar på de mest stillede spørgsmål
Skal jeg have en henvisning for at modtage fysioterapi?
Nej, man behøver ikke at have en henvisning fra sin læge for at modtage fysioterapi.
Man kan kun modtage tilskud fra sygesikringen såfremt man har en gyldig henvisning fra lægen.
Det er dit eget ansvar at sikre sig der er sendt en gyldig henvisning forud for din behandlingstid på klinikken.
Såfremt der ikke er en gyldig henvisning foregår behandlingen uden for sygesikringen og honoraret er et andet.
Betaling for behandling på klinikken skal ske efter hver behandling eller holdtræning med mindre andet er aftalt med fysioterapeuten.
Betaling sker via dankort på Melin Medical betalingsautomat i receptionen, ved mobilepay eller kontantbetaling.
Du har følgende muligheder når du skal afregne med klinikken:
Vi tager kun i mod dankort og visa dankort.
Betaling med mobile pay til nummeret 508191.
Du kan stadig betale med kontanter, men vi forbeholder os ret til at afvise 1000 kr. sedler af sikkerhedsmæssige årsager.
Elektronisk overførsel
Overførsel via din netbank. Regningen medgives eller sendes elektronisk. Ønskes regningen betalt via elektronisk overførsel tillæges gebyr på 29kr.
Ved direkte afregning med dit forsikringsselskab henvises til, at de oftest kun betaler for ydelser indenfor sygesikringen – dvs ikke sundhedsydelser som sportstape, kinesiotape, laserbehandling, akupunktur, lagen, træningselastikker o.lign. Læs mere her.
Er der tillæg for akupunktur, laser, tape o.lign?
Ja, der vil være et tillæg til den pris, du betaler inden for sygesikringen på 80 kr. da sygesikringen ikke giver tilskud til dette. Hvis du vælger fysioterapi uden sygesikringstilskud, er tillægget dog en del af prisen.
Hvordan melder jeg afbud og hvad sker der ved for sent afbud eller udeblivelse?
Da din tid er reserveret til dig og for at give dig det bedste behandlingsforløb er det hensigtsmæssigt at møde til de aftalte behandlingstider.
Bliver du forhindret, bedes du melde afbud senest kl. 09.00 samme dag.
Afbud kan ske via telefon, mail eller hjemmesiden.
Modtager vi ikke afbud eller ved udeblivelse opkræves fuldt behandlingshonorar på 288,53 kr. i overensstemmelse med gældende overenskomst med regionerne.
Hvordan benytter jeg min forsikring?
Mange forsikringsselskaber giver mulighed for direkte afregning med klinikken, hvilket er nemt og tidsbesparende os og for patienterne. Dette er dog kun muligt såfremt der er styr på alt det praktiske omkring afregning og dækning. Derfor opfordrer vi til nedenstående, da vi gerne vil give dig en god oplevelse!
Da det er DIN forsikring, er det også dig, der har ansvaret for at bruge den korrekt, hvilket betyder:
Det er DIT ansvar at videregive korrekte oplysninger til os inden påbegyndt behandling.
Det er DIT ansvar at vide hvad din forsikring dækker af behandling.
Det er DIT ansvar at holde styr på hvor mange behandlinger du får tilkendt.
Det er DIT ansvar at holde styr på hvor mange behandlinger du har modtaget eller beløb der er brugt.
Det er DIT ansvar selv at tage rettidig kontakt til forsikringsselskabet, hvis der er behov for flere behandlinger med mindre andet aftales med klinikken.
Vi hjælper gerne i det omfang vi kan.
Hvordan fungerer SMS-service?
Som en ekstra service tilbyder vi at sende påmindelser om dine behandlingstider på SMS såfremt du ønsker dette. Dette skal kun ses som en ekstra service og da der kan forekomme tekniske problemer er det stadig din egen forpligtigelse at huske dine aftaler hos os. Du er altid velkommen til at ringe til os, hvis du har glemt din behandlingstid.
SMS-servicen gælder ikke holdaftaler.
Har du medicinkort?
Såfremt du er berettiget til tilskud via kommunen bedes du oplyse dette til sekretæren eller fysioterapeuten samt fremvise gyldig dokumentation.
Vi gør opmærksom på det ikke er alle kommuner vi foretager direkte afregning med.
Medlem af danmark?
Er du medlem af sygeforsikringen Danmark og er tilskudsberettiget skal du forinden eller senest ved første konsultation oplyse dette til sekretæren eller fysioterapeuten.
Til behandling medbring venligst
Til behandling bedes du medbringe følgende:
Lagen eller håndklæde til at lægge på briksen. Det er muligt at købe et papirslagen på klinikken såfremt du glemmer dette.
Det gule sundhedskort (tidl. sygesikringsbevis)
Ved holdtræning i salen (selv eller med en af fysioterapeuterne) bedes du medbringe indendørs sko
Utilsigtede hændelser og klagemuligheder
Hjælp os med at lære, hvis noget er gået galt
Det er vigtigt at kende til utilsigtede hændelser eller fejl i behandlingen. Sundhedsvæsenet kan lære af utilsigtede hændelser og på den måde forebygge, at andre bliver udsat for det samme.
En utilsigtet hændelse er en situation, hvor:
noget ikke går som forventet
en patient er kommet til skade, eller har været i risiko for at blive skadet
En rettesnor for at genkende en utilsigtet hændelse er tanken eller følelsen, at ’dette må ikke ske igen’. Når du rapporterer, hjælper du sundhedsvæsnet med:
at lære af hændelsen
at forebygge, at det sker igen
Læs mere om utilsigtede hændelser og dine muligheder her.
Du har ligeledes mulighed for at indberette hændelsen til patientklagenævnet via dette link
Vi bistår gerne med hjælp til dig hvis du er i tvivl om hvordan du skal indberette hændelsen.
Rødovre Centrum Fysioterapi
Rødovre Centrum 203, 1
Telefon: +45 36 70 31 36
CVR.: 41359420
Mandag – torsdag: 07:00 – 18:00
Fredag: 07:00 – 15:00
Telefontid: 08:30 – 13:30
Copyright 2020 - Rødovre Centrum Fysioterapi